Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: 1093/1997. (VII. 29.) Korm. határozatot felülvizsgálva, annak továbbfejlesztése érdekében — a következő határozatot hozza:
Paragraph Index: 160

3. A középtávú intézkedéscsomagban meghatározott feladatok időarányos végrehajtásának értékelése alapján, azok folyamatos megvalósítása érdekében a Cigányügyi Tárcaközi Bizottság (a továbbiakban: Tárcaközi Bizottság) tagjai minden év május 31-éig beszámolnak a Tárcaközi Bizottságnak a következő évi feladatok végrehajtására szolgáló tervezett forrásokról. A Tárcaközi Bizottság elnöke — a Tárcaközi Bizottság tagjainak beszámolói alapján — minden év szeptember 15-éig tájékoztatja a Kormányt a középtávú intézkedéscsomag időarányos végrehajtásáról, a feladatok következő évi költségvetési forrás igényéről, és a költségvetési törvény elfogadását követően szükség szerint kezdeményezi a középtávú intézkedéscsomag módosítását. A Tárcaközi Bizottság tagjai a középtávú intézkedéscsomagban meghatározott feladatok megvalósítása során folyamatosan egyeztetnek az Országos Cigány Önkormányzattal.

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes